ΚΑΝΟΝΙΣΜΟΣ (ΕΚ) αριθ. 1313/96 ΤΗΣ ΕΠΙΤΡΟΠΗΣ της 8ης Ιουλίου 1996 για την τροποποίηση του κανονισμού (ΕΚ) αριθ. 2245/90 για τις λεπτομέρειες εφαρμογής του καθεστώτος εισαγωγής προϊόντων που υπάγονται στους κωδικούς ΣΟ 0714 10 91 και 0714 90 11, καταγωγής των κρατών της Αφρικής, της Καραϊβικής, του Ειρηνικού (ΑΚΕ) ή των υπερποντίων χωρών και εδαφών (ΥΧΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε από τον κανονισμό (ΕΚ) αριθ. 1193/96 (2), και ιδίως το άρθρο 3 παράγραφος 1,

Εκτιμώντας:

ότι ο κανονισμός (ΕΚ) αριθ. 2245/90 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 871/96 (4), έχει καθορίσει μεταβατικά μέτρα, έως τις 30 Ιουνίου 1996, για να διευκολυνθεί το πέρασμα από το καθεστώς που εφαρμόζεται στην εισαγωγή των προϊόντων υποκαταστάσεως των σιτηρών και των μεταποιημένων προϊόντων με βάση τα σιτηρά και το ρύζι που προβλέπεται στον εν λόγω κανονισμό (ΕΚ) αριθ. 2245/90 για την εφαρμογή της συμφωνίας επί της γεωργίας, που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης 7

ότι η περίοδος για τη λήψη των μεταβατικών μέτρων έχει παραταθεί έως τις 30 Ιουνίου 1997 από τον κανονισμό (ΕΚ) αριθ. 1193/96 για παράταση της περιόδου για τη λήψη των μεταβατικών μέτρων που είναι αναγκαία στον τομέα της γεωργίας για την εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης 7 ότι αναμένοντας την έγκριση ενός οριστικού μέτρου από το Συμβούλιο πρέπει να παραταθούν τα ανωτέρω μέτρα έως τις 30 Ιουνίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2245/90 τροποποιείται ως εξής:

1. Το άρθρο 1 αντικαθίσταται από τα ακόλουθα άρθρα:

«Άρθρο 1

1. Για την εφαρμογή του άρθρου 14 παράγραφος 1 του κανονισμού (ΕΟΚ) αριθ. 715/90 του Συμβουλίου (*), οι εισαγωγικοί δασμοί που εφαρμόζονται στα προϊόντα που αναφέρονται στο παράρτημα Α του κανονισμού (ΕΟΚ) αριθ. 1766/92 και στα προϊόντα που αναφέρονται στο άρθρο 1, παράγραφος 1 στοιχείο γ) του κανονισμού (ΕΟΚ) αριθ. 1418/76 που κατάγονται από τα κράτη ΑΚΕ, είναι αυτοί που αναγράφονται στο παράρτημα του παρόντος κανονισμού.

2. Με την επιφύλαξη της παραγράφου 1, οι μειωμένοι δασμοί που αναγράφονται στο παράρτημα του παρόντος κανονισμού που εφαρμόζονται κατά την εισαγωγή των κατωτέρω προϊόντων που ορίζονται ότι κατάγονται από τα κράτη ΑΚΕ μειώνονται ως εξής:

- κατά 2,19 Ecu ανά 1 000 χιλιόγραμμα για τα προϊόντα που υπάγονται στους κωδικούς ΣΟ 0714 10 99 και ex 0714 90 19, με εξαίρεση τις ρίζες αραρούτης,

- κατά 4,38 Ecu ανά 1 000 χιλιόγραμμα για τα προϊόντα που υπάγονται στους κωδικούς ΣΟ 0714 10 10 και ex 1106 20, με εξαίρεση τα άλευρα και τα σιμιγδάλια αραρούτης,

- κατά 50 % για τα προϊόντα που υπάγονται στους κωδικούς ΣΟ 1108 14 00 και ex 1108 19 90, με εξαίρεση το άμυλο αραρούτης.

3. Κατά παρέκκλιση από την παράγραφο 1, οι δασμοί που εφαρμόζονται κατά την εισαγωγή των εξής προϊόντων που κατάγονται από τα κράτη ΑΚΕ δεν εισπράττονται για κάθε ένα απο τα εξής προϊόντα:

- γλυκοπατάτες που υπάγονται στον κωδικό ΣΟ 0714 20 10,

- προϊόντα που υπάγονται στους κωδικούς ΣΟ 0714 10 91,

- ρίζες αραρούτης που υπάγονται στους κωδικούς ΣΟ 0714 90 11 και ex 0714 90 19,

- αλεύρια και σιμιγδάλια αραρούτης που υπάγονται στον κωδικό ΣΟ ex 1106 20,

- άμυλο αραρούτης που υπάγεται στον κωδικό ΣΟ ex 1108 19 90.

Άρθρο 1α

Τα άρθρα από 2 έως 8 συμπεριλαμβανομένου, καθορίζουν τις λεπτομέρειες του καθεστώτος παραγωγής:

- των προϊόντων που υπάγονται στους κωδικούς ΣΟ 0714 10 91 και 0714 90 11, που κατάγονται από τα κράτη ΑΚΕ στην Κοινότητα (τίτλος Ι),

- των προϊόντων που υπάγονται στον κωδικό ΣΟ 0714 90 11 καταγωγής κρατών ΑΚΕ και ΥΧΕ, στα γαλλικά υπερπόντια διαμερίσματα (τίτλος ΙΙ).

(*) ΕΕ αριθ. L 84 της 30. 3. 1990, σ. 85.»

2. Στο άρθρο 2 παράγραφος 2 και στο άρθρο 4 παράγραφος 3, οι λέξεις «δασμοί κατά την εισαγωγή» αντικαθίστανται από τις λέξεις «δασμοί που καθορίζονται στο κοινό δασμολόγιο» κάθε φορά που εμφανίζονται.

3. Το κείμενο που αναγράφεται στο παράρτημα του παρόντος κανονισμού προστίθεται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996 έως τις 30 Ιουνίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 349 της 31. 12. 1994, σ. 105.

(2) ΕΕ αριθ. L 161 της 29. 6. 1996, σ. 1.

(3) ΕΕ αριθ. L 203 της 1. 8. 1990, σ. 47.

(4) ΕΕ αριθ. L 118 της 15. 5. 1996, σ. 3.

ΠΑΡΑΡΤΗΜΑ

>ΘΕΣΗ ΠΗΝΑΚΑ>